钦定古今图书集成/理学汇编/学行典/第222卷 > 汪果
## 钦定古今图书集成/理学汇编/学行典/第222卷 > 汪果

按《夔州府志》：“汪果，开县人，盛山居士汪安宅之子。性
淳谨，事母至孝。母年八十馀，患筋骨痛，卧十旬弗起。
果日夜忧念，偶梦一道士曰：‘尔母血衰，须亲子乳血，
和当归、地黄为丸，服之可愈’。果觉惊醒，即依梦秉虔
先割左乳，得血半盏，付弟术，如梦为丸奉母，一服数
日，筋骨和畅，前痾顿痊，果乳亦平复如故。乡人咸称”
为“汪孝子。”